AIŠKINAMASIS RAŠTAS

Dėl Molėtų rajono savivaldybės tarybos 2023 m. vasario 2 d. sprendimo Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“ pakeitimo

1. Parengto tarybos sprendimo projekto tikslai ir uždaviniai:

Strateginis veiklos planas (toliau SVP) tikslinamas įtraukiant naujas priemones Nr. 02.1.6.1.10, 02.1.6.1.11, 02.1.6.1.12, 02.1.6.2.15, 03.3.2.3.5. ir 06.1.1.1.34 ir iš dalies pakeičiant priemones Nr. 01.2.3.2.3, 02.1.6.2.10, 02.1.6.2.13, 02.1.6.2.14, 02.1.6.2.15, 03.3.2.3.4, 05.1.4.3.4, 06.1.1.1.28, 06.1.1.32, 07.1.3.1.14, 07.1.3.1.15, 08.2.2.51. SVP korekcijos įtraukiant naujas priemones atliekamos dėl gautų kvietimų teikti projektų įgyvendinimo paraiškas projektams „Nuotolinio nuskaitymo vandens tiekimo apskaitos sistemos sukūrimas Molėtų mieste“, „Molėtų rajono savivaldybės viešųjų paslaugų teikimo modernizavimas, skaitmeninio savivaldybės modelio sukūrimas ir GIS plėtra“, dėl pateikto naujo projekto „Molėtų rajono savivaldybės atsinaujinančių išteklių energijos naudojimo plėtros veiksmų planas 2021-2030 metams (EUCEF programa)“ finansavimui gauti, įgyvendinamo projekto, kuris nebuvo įtrauktas į veikos planą „Atviros ekosistemos atsiskaitymams ne grynaisiais pinigais bendrojo ugdymo įstaigų valgyklose kūrimas“, Nr. 04-002-P-001 priemonių įgyvendinimas“, numatomo teikti projekto „Molėtų miesto ir priemiestinio viešojo transporto priemonių parko atnaujinimas, skatinant naudoti visai netaršias transporto priemones“, bei įsteigtos naujos pareigybės rodikliams įsivertinti „Korupcijai atsparios aplinkos kūrimo priemonių įgyvendinimo organizavimas“. SVP plano korekcijos iš dalies koreguojant priemones rengiamos dėl pasikeitusių duomenų: 02.1.6.2.10 priemonėje koreguojamas pavadinimas pagal LR Vietos savivaldos įstatymo IV skyriaus 25 straipsnio 7 punktą, vietoje direktoriaus fondo, priemonė keičiama „Racionalus mero fondo naudojimas“, 02.1.6.2.14 priemonėje „Strateginių trimečių veiklos planų parengimas“ įrašoma savivaldybės biudžeto lėšų suma 5 tūkst. Eur, 06.1.1.1.28 priemonėje „Keltuvų neįgaliesiems įrengimas Alantos ir Giedraičių Antano Jaroševičiaus gimnazijose, Molėtų pradinėje mokykloje“ nebuvo įtraukta Molėtų pradinė mokykla, kuri bus pritaikyta neįgaliesiems, 06.1.1.3.2 priemonė „Neformaliojo suaugusiųjų švietimo ir tęstinio mokymo programų įgyvendinimas, trečiojo amžiaus universiteto veiklų užtikrinimas“ nebuvo įtraukta, o patvirtintame SVP 06.1.1.3.1. ir 06.1.1.3.2 priemonės buvo nurodytos tais pačiais pavadinimais „Kvalifikacijos tobulinimo programų rengimas, įvairių mokymų, profesinio bendradarbiavimo ir gerosios patirties sklaidos užtikrinimas“, 07.1.3.1.14 priemonėje „Užimtumo didinimo programos įgyvendinimas“ nebuvo numatytos valstybės biudžeto lėšos, bei rodikliai, 07.1.3.1.15 priemonėje „Užimtumo skatinimo ir motyvavimo paslaugų suteikimas nedirbantiems ir socialinę paramą gaunantiems asmenims“ sumažintos valstybės biudžeto lėšos, įrašytas savivaldybės finansavimas, pakeistas priemonės koordinatorius, 08.2.2.5.1 priemonėje „Kurortinės teritorijos statuso siekimo programos įgyvendinimas“ pakeistas įgyvendinimo terminas, nes 2023 m. nebus spėta įgyvendinti LR Susisiekimo ministerijos keliamo reikalavimo parengti darnaus judumo planą, priemonėse 01.2.3.2.3, 02.1.6.2.13, 02.1.6.2.14, 02.1.6.2.15, 03.3.2.3.4, 05.1.4.3.4 išbraukiama atsakino už priemonę darbuotojo vardas pavardė, darbuotojui išėjus iš darbo , vietoje vardo, pavardės įrašoma - skyriaus vedėjas.

1. Siūlomos teisinio reguliavimo nuostatos:

Šiuo sprendimu siekiama sudaryti sąlygas įgyvendinti į Molėtų rajono savivaldybės strateginį veiklos planą 2023-2025 metams įtrauktas priemones.

1. Laukiami rezultatai:

Sudarytos sąlygos įgyvendinti ES finansuojamus projektus.

1. Lėšų poreikis ir jų šaltiniai:

Priemonėms įgyvendinti bus naudojamos ES struktūrinių fondų lėšos, Savivaldybės biudžeto lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra